CELEX: 62013CN0161
Language: sl
Date: 2013-03-29 00:00:00
Title: Zadeva C-161/13: Predlog za sprejetje predhodne odločbe, ki ga je vložilo Tribunale Amministrativo Regionale per la Puglia (Italija) 29. marca 2013 – Idrodinamica Spurgo Velox in drugi proti Acquedotto Pugliese SpA

29.6.2013   
            
            
               SL
            
            
               Uradni list Evropske unije
            
            
               C 189/3
            
         Predlog za sprejetje predhodne odločbe, ki ga je vložilo Tribunale Amministrativo Regionale per la Puglia (Italija) 29. marca 2013 – Idrodinamica Spurgo Velox in drugi proti Acquedotto Pugliese SpA
   (Zadeva C-161/13)
   2013/C 189/04
   Jezik postopka: italijanščina
   
      Predložitveno sodišče
   
   Tribunale Amministrativo Regionale per la Puglia
   
      Stranke v postopku v glavni stvari
   
   
      Tožeče stranke: Idrodinamica Spurgo Velox in drugi
   
      Tožena stranka: Acquedotto Pugliese SpA
   
      Vprašanji za predhodno odločanje
   
   
               1.
            
            
               Ali je treba člene 1, 2a, 2c in 2f Direktive 1992/13/EGS (1) razlagati tako, da rok za vložitev zahtevka za revizijo, katerega namen je ugotoviti kršitev zakonodaje s področja oddaje javnih naročil, teče od dneva, ko je bil vlagatelj zahtevka za revizijo seznanjen ali bi na podlagi običajne skrbnosti moral biti seznanjen z obstojem same kršitve?
            
         
               2.
            
            
               Ali členi 1, 2a, 2c in 2f Direktive 1992/13/EGS nasprotujejo nacionalnim postopkovnim določbam ali razlagam, kot so navedene v postopku v glavni stvari, ki sodišču omogočajo, da zahtevek za revizijo, katerega namen je ugotoviti kršitev zakonodaje s področja oddaje javnih naročil, razglasi za nedopusten, če je bil vlagatelj zahtevka za revizijo zaradi ravnanja naročnika s kršitvijo seznanjen po formalnem obvestilu o elementih odločbe o dokončni oddaji javnega naročila?
            
         
      (1)  Direktiva Sveta 92/13/EGS z dne 25. februarja 1992 o uskladitvi zakonov in drugih predpisov o uporabi pravil Skupnosti za oddajo javnih naročil podjetij na vodnem, energetskem, transportnem in telekomunikacijskem področju (UL, posebna izdaja v slovenščini, poglavje 6, zvezek 1, str. 315).